Julkaistu: 3.10.2017

Henkilöstöpalveluiden liikevaihto jatkoi kasvuaan vuonna 2016

Tilastokeskuksen Yrityspalvelut -tilaston mukaan henkilöstöpalveluiden liikevaihto kasvoi merkittävästi vuonna 2016. Näiden palveluiden liikevaihto oli kasvusuunnassa myös vuonna 2015. Muista yrityspalveluiden toimialoista liikevaihtoaan kasvattivat mm. tietotekniset palvelut, arkkitehti- ja teknisen suunnittelun palvelut, mainos- ja mediatoimistojen palvelut, markkinatutkimuspalvelut sekä lakiasianpalvelut. Laskusuunnassa sen sijaan oli teknisen testauksen ja analysoinnin palveluista kertynyt liikevaihto.

Yrityspalveluiden liikevaihdon kehitys 2014-2016

Teollisuuden merkitys suurin henkilöstön vuokrauksen liikevaihdolle

Henkilöstöpalveluyritysten liikevaihdosta valtaosa kertyy henkilöstön vuokrauspalveluiden myynnistä. Henkilöstön vuokrauksen suurimmat palveluerät vuonna 2016 olivat teollisuuden sekä kuljetus-, varasto- ja logistiikka-alan henkilöstön vuokrauspalvelut. Rakennusalan henkilöstön vuokrauspalvelut kasvattivat euromääräisesti eniten henkilöstön vuokrauspalveluiden liikevaihtoa edellisvuoteen verrattuna.

Henkilöstön vuokrauspalveluiden liikevaihto väheni markkinoinnin ja myynnin alalla, terveydenhoito- ja sosiaalialalla, taloushallinnossa, kaupan alalla sekä muissa henkilöstön vuokrauspalveluissa vuotta aiemmasta.

Henkilöstöpalveluiden liikevaihdosta 96 prosenttia kertyi kotimaasta ja liikevaihdosta 89 prosenttia kertyi yksityisen sektorin asiakkailta.

Tilastosta ei käy ilmi ulkomaisten yritysten Suomeen välittämä vuokratyövoima.

Henkilöstön vuokrauspalveluiden liikevaihto palveluerittäin 2016

Lähde: Yrityspalvelut 2016, Tilastokeskus

Lisätietoja: Riitta Savolainen 029 551 3259, yrityspalvelut@stat.fi

Vastaava tilastojohtaja: Sami Saarikivi

Julkaisu pdf-muodossa (189,8 kt)

Päivitetty 3.10.2017

Viittausohje: Suomen virallinen tilasto (SVT): Yrityspalvelut [verkkojulkaisu].

ISSN=2242-2129. 2016. Helsinki: Tilastokeskus [viitattu: 20.9.2020].

Saantitapa: http://www.stat.fi/til/palhy/2016/palhy_2016_2017-10-03_tie_001_fi.html